בכמה זמן סמסונג דחתה ההשקה החוזרת של הנוט 7?
בשלושה ימים
לפני קצת פחות משבועיים דיווחנו על כך שמכירות הנוט 7 יתחדשו בשוק הבית של סמסונג ב-28 בספטמבר. יחד עם זאת, בהצהרה שפירסמה סמסונג לפני כיומיים נודע שההשקה החוזרת תידחה בשלושה ימים, ל-1 באוקטובר. הסיבה? כדי להשלים במהירות את תהליך הריקול, בטענה ש-200,000 לקוחות בקוריאה טרם החזירו את מכשיריהם הישנים. לא ברור האם הסיבה לדחיית ההשקה החוזרת אכן נובעת מתהליך הריקול שטרם הושלם, או מהתלונות החדשות של משתמשים שכבר קיבלו מכשיר חלופי. מה שבטוח הוא שאם סמסונג רצתה להתחרות ראש בראש באייפון 7 פלוס, כנראה שיהיה לה קשה מאוד לעשות זאת בהתחשב בכך שהאייפון החדש כבר ׳חי ובועט׳ בחנויות.
סמסונג דחתה את ההשקה החוזרת של הגלקסי נוט 7 בשלושה ימים.